hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu pl hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu ceb hu en hu hu hu hu hu hu hu hu hu hu hu eo hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu de en hu hu zh hu en hu hu hu hu hu hu hu hu hu en hu en en en hu en en en en en hu hu hu hu hu hu hu hu hu hu hu hu hu hu
Akiknek a kerület az első
Budapest I. Kerület Budavári Önkormányzat 2021.évi Épület-felújítási pályázata
A pályázati kiírás közzététele: a Budapest Főváros I. Kerület Budavári Polgármesteri Hivatal (cím: 1014 Budapest, Kapisztrán tér 1.) Ügyfélszolgálati Irodája, valamint a www.budavar.hu honlapon.
A pályázat kiírása:                                     2021. június 1.
A pályázat benyújtási határideje:           2021. június 30. 16:00. óráig.
A pályázat benyújtásának módja: A pályázat zárt borítékban, személyesen az Ügyfélszolgálaton (1014 Budapest, Kapisztrán tér 1.), valamint postai úton nyújtható be (1250 Budapest, Pf. 35.). A borítékon kérjük feltüntetni: „2021. évi épület-felújítási pályázat”
A támogatásra csak meg nem valósult munkákkal lehet pályázni, amelyet 2021-ben kezdtek el, de a munkák átadás-átvétele és azok kifizetése még nem történt meg. Az átadás-átvételi jegyzőkönyv dátuma nem előzheti meg a Támogatási szerződés mindkét fél általi aláírásának időpontját.
A pályázat benyújtására jogosultak köre: a) a Közös képviselet; b) az Intéző Bizottság elnöke.
A támogatás összege a felújítási összköltség 40%-a, de legfeljebb 3 millió forint.
[Jelen épület-felújítási pályázat során a Társasházak összesen 50 millió Ft összegű támogatásra pályázhatnak. 2021. szeptemberében várhatóan újabb pályázat keretében további 50 millió Ft támogatási összeg kerül kiírásra.]
A Képviselő-testület által az egyes társasházak esetében elfogadott támogatási összeg függ a beérkezett pályázatok számától és az elvégezni kívánt munkálatok halaszthatatlanságától .
A pályázat az alábbi műszaki tartalommal támogatható:
Épületek külső felújítására, ezen belül a városképi szempontból indokolt javításokra, felújításokra (a homlokzat, tetőszerkezet, tetőhéjazat, kémény tetősík feletti részeinek felújítására, függőfolyosók, tűzfal, támfal, mellvédfal felújításokra, alapmegerősítésre, járda és lábazat felújításra, az esővíz-elvezető rendszer felújítására); energiahatékonysági felújítások: homlokzati hőszigetelés, ablakcserék, zöldfalak létesítése.
Épületek belső felújítására, ezen belül a kapuzat és nyílászárók cseréjére, a lépcsőház felújítására, személyfelvonók felújítására, beépítésére, az elavult közmű vezetékek, és közműhálózatok felújítására (elektromos vezetékek, gázvezetékek, vízvezetékek, csatorna-rendszerek felújítására), továbbá a födémek-, pillérek megerősítésére, pince és óvóhely felújítására;
Előnyben részesülnek azok az életveszély elhárítását szolgáló felújítások, amelyek szakvélemény alapján a tartószerkezetek károsodását érintik (függőfolyosók, födémek, pillérek megerősítése), továbbá azon munkálatoknál, ahol a közművállalat kötelező erővel írta elő a felújítást, vagy a társasház kizárásra került a szolgáltatásból vis maior esemény miatt.
A pályázathoz benyújtandó dokumentációk:
Az 1 példányban benyújtott papíralapú dokumentációk mellett CD-n vagy pendrive-on is kérjük a dokumentációkat is csatolni!
Pályázati adatlap 1 eredeti példányban
Társasházi Alapító Okirat, és 30 napnál nem régebbi tulajdoni lap a társasház bejegyzéséről.
Közgyűlési határozatok + jelenléti ív másolatai (a közös képviselet által hitelesítve):
Határozat a közös képviselővé választásról;
Határozat a pályázaton való részvételről és közös képviselő felhatalmazása a pályázat lebonyolítására és Támogatási szerződés aláírására;
Határozat a felújítási munkák elvégzéséről, a kivitelező kiválasztásáról (árajánlatok csatolása szükséges);
Határozat a kiválasztott árajánlat kiviteli költségeinek a 60%-os mértékű pénzügyi önerő biztosításáról, és a finanszírozás módjáról;
Jogi személyiségű közös képviselet esetén, aláírási címpéldány és 30 napnál nem régebbi cégkivonat; Közös képviselő elérhetőségei
Az önerő/saját forrás igazolása (az önerő a kiválasztott kivitelezői árajánlat összegének a 60%-a) amely történhet:
bankszámla kivonat másolatával, vagy a társasház meglévő megtakarítási számla kivonatával;
banki hitelfelvételről szóló eredeti bank által kiállított igazolással;
Lakástakarék Pénztárról (LTP) szóló eredeti bank által kiállított igazolással;
egyéb felújítási pályázaton nyert támogatásról szóló határozattal vagy a megkötött Támogatási szerződéssel;
a társasházban a tulajdonosok rendkívüli (határidős) célbefizetésről szóló közgyűlési határozatával.
A pályázat műszaki tartalmának bemutatásához mellékelni szükséges:
a kivitelezői árajánlat(ok), és az esetleg már megkötött vállalkozói szerződés;
az épület eredeti és tervezett állapotáról műszaki leírás, szakvélemény; műszaki tervek;
fotódokumentáció az épületről, a felújítandó épület-részről; térképrészlet;
hatósági és/vagy közműszolgáltatók által előírt kötelezések, jegyzőkönyvek;
A felújítási munkálatok hatóságok által történő engedélyezésére vonatkozó igazolások (másolati példány csatolása szükséges):
Örökségvédelmi engedély (hatóság: Budapest Főváros Kormányhivatala Építésügyi és Örökségvédelmi Főosztály, Örökségvédelmi Osztály –
Elérhetőség: 1056 Budapest, Váci u. 62-64. III. em., ügyintéző: Deli Sándor, tel:1/795-9019, email: deli.sandor@bfkh.gov.hu; ügyintéző: Hernyák Emese, tel:1/896-0306, email: hernyak.emese@bfkh.gov.hu
Örökségvédelmi hatósági bizonyítvány a tervezett munkák tudomásulvételéről
(hatóság: Budapest Főváros Kormányhivatala Építésügyi és Örökségvédelmi Főosztály, Örökségvédelmi Osztály – elérhetőség: lásd előző)
Településképi bejelentés tudomásulvétele (hatóság: Budapest Főváros I. Kerület Budavári
Polgármesteri Hivatal, Főépítészi Iroda
Elérhetőség: 1014 Budapest, Kapisztrán tér 1. ügyintéző: Királyfalvi Laura, tel: 1/458-3010, email: kiralyfalvi.laura@budavar.hu;  ügyintéző: Bajor Béla, tel: 1/458-3070, email: bajor@budavar.hu
Személyfelvonó felújítása esetén a felvonókról, mozgólépcsőkről és mozgójárdákról szóló 146/2014. (V. 5.) Kormány rendeletben előírtak alapján – a Budapest Főváros Kormányhivatala Műszaki Engedélyezési és Mérésügyi Főosztály Műszaki Biztonsági Osztályának az engedélye szükséges, vagy annak igazolása, hogy a felvonót érintő munkák nem engedélykötelesek.
Elérhetőség: 1124 Budapest, Németvölgyi út 37-39., 1535 Budapest, Pf.: 922, tel: 1/458-5926, email: mmbh@bfkh.gov.hu )
Tájékoztató a műszaki tartalom engedélyezéséhez:
a) Örökségvédelmi engedélyhez kötött tevékenységek: A kulturális örökség védelmével kapcsolatos szabályokról szóló 68/2018. (IV. 9.) Kormányrendelet 63. § (3) bekezdése alapján végzett tevékenységek műemléki épületen.
b) Örökségvédelmi bejelentéshez kötött tevékenységek: A kulturális örökség védelmével kapcsolatos szabályokról szóló 68/2018. (IV. 9.) Kormányrendelet 64. § (2) és (3) bekezdései alapján végzett tevékenységek műemléki épületen, valamint világörökségi területen meglévő nem műemléki épületen.
c) Településképi bejelentéshez kötött tevékenység: A településkép védelméről szóló 18/2017. (IX. 29.) önkormányzati rendelet 27. §-a alapján végzett tevékenység.
Meglévő épületeken – építési engedélyhez és örökségvédelmi engedélyhez, vagy örökségvédelmi bejelentéshez nem kötött – olyan építési tevékenység, mely az ingatlan megjelenését érinti, függetlenül attól, hogy a megjelenés közterületről feltárulkozik-e vagy sem. Kerületi védett építmény esetében a bejelentési kötelezettség a belső (épületen belüli) munkákra is kiterjed. A jókarbantartási munkálatokra vonatkozó tevékenység nem bejelentés köteles.
d) Személyfelvonó építés és felújítás esetén csatolni szükséges: a Budapest Főváros Kormányhivatala Műszaki Engedélyezési és Mérésügyi Főosztály, Műszaki Biztonsági Osztály engedélyét és záradékolt terveit.
A pályázat értékelési szempontjai:
A pályázatok elbírálása a benyújtott dokumentáció, a műszaki tartalomról szóló szakvélemények, az önerő igazolása, és a hatósági hozzájárulások alapján történik.
Figyelemmel a keretgazdálkodás követelményeire, a támogatási összeg az ingatlan műszaki állapota, a felújítás sürgőssége és a városképi szempontok alapján kerül meghatározásra.
Az összes körülmény mérlegelését követően a pályázatok támogatására, és a támogatás összegére a Gazdasági és Jogi Bizottság tesz javaslatot, amely alapján a Képviselő-testület dönt, várhatóan 2021. július 30-ig.
A képviselő-testületi döntésről a pályázó társasházak közös képviselői postai úton kapnak értesítést. Az eredménytábla (a pályázók névsora, és az elnyert támogatás összege) az elbírálást követően közzétételre kerül a Budapest I. Kerület Budavári Önkormányzat honlapján (www.budavar.hu), és a Polgármesteri Hivatal Ügyfélszolgálati Irodáján.
Az önkormányzat a nyertes társasházakkal Támogatási szerződést köt, amely postai úton kerül továbbításra a közös képviselők részére.
A pályázat további indokolás nélkül elutasítható:
amennyiben a pályázati kiírás feltételeinek nem felel meg,
amennyiben a pályázatot befejezett munkálatok támogatására nyújtják be,
amennyiben a benyújtott pályázat hiányos, és a hiánypótlási felhívás ellenére sem kerül benyújtása a dokumentáció,
amennyiben a pályázó Társasháznak tartozása van az önkormányzat felé, vagy
a pályázó Társasház az önkormányzat engedélye nélkül reklámhálót (molinót) helyezett ki a társasház épületének a homlokzatára.
Beruházás jellegű munkálatokra, illetve új épületek építésére nem nyújtható támogatás. (kivétel a személyi felvonó beépítése meglévő épületben).
A felújításra elszámolható költségek: a kivitelezés költségei (anyag és munkadíj), a felelős műszaki vezető díja, a műszaki ellenőr díja, a  tervezés és a hatósági engedélyezési eljárás költségei, a közterület-használati díj.
A Budapest I. kerület Budavári Önkormányzat tulajdonában álló közterületek használatáról szóló 18/2020. (X. 7.) önkormányzati rendelet 33. § (2) bekezdése alapján a képviselő-testület döntése alapján támogatásban részesülő társasházak esetén a támogatásából megvalósuló beruházáshoz szükséges közterület-használat 30 napig díjmentes, azt követően a közterület-használati díjból a jogosult olyan mértékben jogosult kedvezményre, amilyen mértékben az önkormányzati támogatás a beruházás igazolt költségéhez hozzájárul. A közterület-használathoz a fentieken felül engedélyt kell kérni a fővárosi önkormányzattól vagy a helyi önkormányzattól.
Amennyiben a kivitelezés összege meghaladja az 5 millió Ft összköltséget, úgy versenyeztetés útján lehet vállalkozásba adni, 3 azonos műszaki tartalmú kivitelezői árajánlat beszerzésével, melyet a pályázathoz mellékelni szükséges, megjelölve azt az árajánlatot, amelyről döntött a társasház közgyűlése.
A támogatás az épület tulajdonosainak egészét megilleti. Önkormányzati tulajdoni hányad után többletbefizetés kizárólag akkor írható elő, amennyiben a tulajdonosok közgyűlési határozattal rendkívüli célbefizetésről döntöttek.
Amennyiben a társasház a pályázathoz csatolt eredeti kivitelezői árajánlattól eltérő vállalkozói szerződést szeretne kötni, köteles azt előzetesen a kijelölt Önkormányzati Megbízottal jóváhagyatni.
Amennyiben a kiviteli költség meghaladja a pályázatban megjelölt összeget, úgy a többletköltség a pályázó társasházat terheli.
Amennyiben a kivitelezés költsége kevesebb, mint az előirányzat, abban az esetben a benyújtott számlák 40%-a finanszírozható a támogatásból, maximum az elnyert támogatás összege.
Felelős műszaki vezető és műszaki ellenőr megbízása:
Az építőipari kivitelezési tevékenységről szóló 191/2009. (IX. 15.) Kormányrendelet 13. § és 16. § bekezdései alapján kell az építkezésen Felelős műszaki vezetőt, valamint Műszaki ellenőrt megbízni.
A Felelős műszaki vezetőt és a Műszaki ellenőrt a Magyar Mérnöki Kamara internetes oldalán  https://www.mmk.hu/informaciok/nevjegyzek valamint a Magyar Építész Kamara internetes oldalán https://eugyintezes.mekon.hu/index.php?u=nevjegyzek#  válaszhatják ki.
Az önkormányzat megbízása alapján az Önkormányzati megbízottak elvégzik a pályázat műszaki tartalmának ellenőrzését, helyszíni szemléket tartanak, a felújításról szakvéleményt készítenek, valamint a pályázat elszámolásánál aláírásukkal igazolják a munkák elvégzését (az építési napló, az átadás-átvételi jegyzőkönyv, felelős műszaki vezetői nyilatkozat és a számlák aláírása szükséges).
A támogatás elszámolása, a csatolandó dokumentáció:
Kifizetési kérelem a társasház közös képviselőjétől (a támogatás a Társasház azon bankszámla számára kerül átutalásra, amelyet a pályázat benyújtásakor megjelöltek, és azt bankszámla kivonattal igazolták);
aláírt Vállalkozói szerződés másolata;
Névjegyzékbe bejegyzett Műszaki ellenőr és Felelős műszaki vezető megbízási szerződése és működési engedélye másolatban;
Felelős műszaki vezetői nyilatkozat és Átadás-átvételi jegyzőkönyv másolata a kiviteli munka befejezéséről (aláírva a felelős műszaki vezető és/vagy a műszaki ellenőr és az Önkormányzati megbízott által);
Építési napló összesítő lap másolata, azon munkák esetében, melyhez építési napló kell (aláírva a felelős műszaki vezető és/vagy a műszaki ellenőr és az Önkormányzati megbízott által);
Hatósági engedélyek, átadás-átvételi jegyzőkönyvek (amennyiben szükséges);
Számlák másolata (aláírva a műszaki ellenőr és az Önkormányzati megbízott által);
Fotódokumentáció az elvégzett munkákról.
Az elszámolás benyújtási határideje: 2022. november 30.  16:30-ig.
Indokolt esetben az elszámolási határidő 1 évvel meghosszabbítható.
A halasztási kérelem beérkezési határideje: 2022. október 3. 18:00-ig.
Az elszámolási határidő meghosszabbítható legkésőbb: 2023. november 30-ig.
A határidők elmulasztása esetén a támogatást kifizetésére nincs lehetőség.
A pályázati támogatás utófinanszírozott, azaz az elnyert vissza nem térítendő támogatás utólagosan kerül kifizetésre az elszámolási dokumentáció alapján. A támogatás kifizetésére az elszámolás benyújtását követő 30 banki napon belül kerül sor, átutalással a társasház bankszámlájára.
A pályázati határidőket az alábbi táblázat foglalja össze:
A 2021. évi (I. számú) épület-felújítási pályázat ütemezése
A pályázat elbírálása, és a Képviselő-testületi döntés:
A támogatásról a megállapodás aláírása:
Elszámolás halasztási kérelem benyújtási határideje:
Halasztott elszámolás legkésőbbi határideje:
A pályázati adatlap megtalálható: Budapest I. Kerület Budavári Polgármesteri Hivatal, Ügyfélszolgálati Irodáján, és az önkormányzat honlapján a pályázati kiírás mellékleteként (www.budavar.hu)
Tájékoztatás kérhető: a Műszaki Irodán (telefonszám: 06 1 458-3069) vagy e-mailen a madari.zsuzsanna@budavar.hu címen.
Ügyfélfogadási idő: hétfő: 14:00-18:00, szerda: 8:00-16:30, péntek: 8:00-12:00-ig.
Levelezési cím: Budapest I. Kerület Budavári Polgármesteri Hivatal, 1250 Budapest, Postafiók: 35.
A pályázat bonyolítási rendje
Budapest, 2021. június 1.
Budapest I. Kerület Budavári Önkormányzat Képviselő-testülete
2021 évi épület-felújítási pályázat 06
Budapest Főváros I. kerület Budavári Polgármesteri Hivatal
1014 Budapest, Kapisztrán tér 1.
Levelezési cím: 1250 Budapest, Pf. 35.
Központi telefonszám: (+36) 1-458-3000
Ügyfélszolgálat elérhetősége: +36 1-458-3030; +36 1-458-3025
Attila úti ügyfélszolgálat elérhetősége: 1013 Budapest, Attila út 65. Telefonszám: +36 1-225-7276
Budapest I. Kerület Budavári Önkormányzat adószáma: 15735643-2-41
Budapest Főváros I. Kerület Budavári Polgármesteri Hivatal: 15501002-2-41
Minden jog fenntartva. Cookie Policy Adatkezelési Tájékoztató Akadálymentesítési nyilatkozat